Biblija (Tomislav Dretar)/Smrt Ibrahimova. Njegovi drugi potomci
<s></s>

<s>Smrt Ibrahimova.</s><s>Njegovi drugi potomci</s>

<s>25  1  Ibrahim uze još jednu ženu; zvala se Ketura.</s><s>2 Ona mu dade Zimrana, Jokšana, Medana, Madiana, Jišbaha i Šuaha.</s><s>3 Jokšan rodi Sabu i Dedana.</s><s>Dedan imade za sinove Ašurite, Letušite i Leumite.</s><s>4 Median imade za sinove Eifa, Efera, Hanoha, Avida i Elda.</s><s>To su svi sinovi Keturini.</s><s>5 Ibrahim sva svoja dobra dade Ishaku.</s><s>6 Sinove svojih konkubina, Ibrahim darova.</s><s>Ali, još za svog života, on ih udalji od svog sina Ishaka, u zemlju Kedem.</s><s>7 Evo godina života Ibrahimovog: 175 godina.</s><s>8 Potom Ibrahim izdahnu; on umrije u sretnoj starosti, ostario i presretan.</s><s>On bi pridružen k svojima.</s><s>9 Njegovi sinovi Ishak i Ismail ukopaše ga u spilju Makpela, u polje Efrona sina Soharovog, Hitita, nasuprot Mambre, 
10 u polje koje Ibrahim bijaše stekao od sinova Hetovih.</s><s>To je gdje ukopaše Ibrahima i njegovu ženu Saru.</s><s>11  Poslije smrti Ibrahimove, Allah blagoslovi njegovog sina Ishaka.</s><s>On obitavaše pokraj bunara Lahai-Roi .</s><s>12 Evo porodice Ismailove, sina Ibrahimovog, onog kojeg Ibrahimu dade Hagara, Egipćanka, sluškinja Sarina.</s><s>13 Evo imena sinova Ismailovih, njihovih imena prema porodicema njihovim: Nebajot prvijenac Ismailov, Kedar, Adbel, Mivsam, 
14 Mišma, Duma, i Massa, 
15 Hadad, Tema, Jetur, Nafiš i Kedma.</s><s>16 To su oni sinovi Ismailovi, i takva su njihova imena; nastanjeni u duarima  i taborima, oni imadoše dvanaest poglavara za isto toliko grupa.</s><s>17 Evo godina života Ismailovih: 137 godina; potom on izdahnu.</s><s>On umrije i bi sjedinjen k svojima.</s><s>18 Ismailiti borave od Havilae do Šura, od međa Egipta, sve do Ašura, svaki nasuprot svojoj braći spreman  mu zaskočiti.</s>

<s>Smrt Ibrahimova.</s><s>Njegovi drugi potomci</s>

